सीसी रोड का भूमिपूजन किया
नेपानगर | ग्राम सारोला में बुधवार को जिला पंचायत उपाध्यक्ष राजू शिवहरे ने सीसी रोड का भूमिपूजन किया। यहां 14.26 लाख रुपए की लागत से रोड बनाया जाएगा। उप सरपंच राहुल महाजन ने बताया रोजगार गारंटी और पंच परमेश्वर योजना के तहत गांव के वार्ड क्रमांक 10 और 14 में रोड बनाए जाएंगे। एक वार्ड में बनने वाले रोड की लागत 7.13 लाख रुपए है। रोड बनने के बाद ग्रामीणों को आवाजाही में सुविधा मिलेगी। भूमिपूजन के दौरान गोविंद महाजन, पंडितराव गनु महाजन, योगेश महाजन, देवराम सरदार सहित कई ग्रामीण मौजूद थे।
hin_Deva hin_Deva